b'\n_START_ARTICLE_\nEfektiivisyys\n_START_PARAGRAPH_\nTodellisuutta kuvaavan mallin, tieteellisen teorian efektiivisyys tarkoittaa todenmukaisuutta jollakin (riitt\xc3\xa4v\xc3\xa4ll\xc3\xa4) tarkkuudella. Efektiivinen v\xc3\xa4ite tai teoria ei ole t\xc3\xa4ysin totuudenmukainen, mutta k\xc3\xa4ytetyll\xc3\xa4 mittaustarkkuudella efektiivisyydest\xc3\xa4 aiheutuvaa virhett\xc3\xa4 ei voida havaita. Esimerkiksi l\xc3\xa4mp\xc3\xb6tila on efektiivinen kuvaus molekyylien liikkeest\xc3\xa4 johtuville t\xc3\xb6rm\xc3\xa4yksille. Klassinen mekaniikka on efektiivinen erikoistapaus suhteellisuusteoriasta. Efektiivisyydelle on tyypillist\xc3\xa4, ett\xc3\xa4 fundamentaalisemmasta, tarkemmasta ja totuudenmukaisemmasta n\xc3\xa4k\xc3\xb6kulmasta katsottuna informaatiota menetet\xc3\xa4\xc3\xa4n runsain mitoin.'